CELEX: 32016D2010
Language: mt
Date: 2016-11-16 00:00:00
Title: Deċiżjoni ta' Implimentazzjoni tal-Kummissjoni (UE) 2016/2010 tas-16 ta' Novembru 2016 li temenda l-Anness tad-Deċiżjoni ta' Implimentazzjoni (UE) 2016/1968 dwar ċerti miżuri protettivi marbuta mal-influwenza avjarja b'patoġeniċità għolja tas-sottotip H5N8 fl-Ungerija (notifikata bid-dokument C(2016) 7506) (Test b'rilevanza għaż-ŻEE )

17.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 310/69
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/2010
   tas-16 ta' Novembru 2016
   li temenda l-Anness tad-Deċiżjoni ta' Implimentazzjoni (UE) 2016/1968 dwar ċerti miżuri protettivi marbuta mal-influwenza avjarja b'patoġeniċità għolja tas-sottotip H5N8 fl-Ungerija
   
      
         (notifikata bid-dokument C(2016) 7506)
      
   
   (It-test bl-Ungeriż biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikulari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikulari l-Artikolu 10(4) tagħha,
   Billi:
   
               (1)
            
            
               Id-Deċiżjoni ta' Implimentazzjoni tal-Kummissjoni (UE) 2016/1968 (3) ġiet adottata wara tifqigħa tal-influwenza avjarja b'patoġeniċità għolja tas-sottotip H5N8 fl-Ungerija, u l-istabbiliment ta' żoni ta' protezzjoni u ta' sorveljanza mill-awtorità kompetenti ta' dak l-Istat Membru skont id-Direttiva tal-Kunsill 2005/94/KE (4). Id-Deċiżjoni ta' Implimentazzjoni (UE) 2016/1968 tistipula li ż-żoni ta' protezzjoni u ta' sorveljanza stabbiliti mill-Ungerija skont id-Direttiva 2005/94/KE għandhom jinkludu mill-inqas l-erjas elenkati bħala żoni ta' protezzjoni u ta' sorveljanza fl-Anness ta' dik id-Deċiżjoni ta' Implimentazzjoni.
            
         
               (2)
            
            
               Mid-data tal-adozzjoni tad-Deċiżjoni ta' Implimentazzjoni (UE) 2016/1968, l-Ungerija nnotifikat lill-Kummissjoni dwar iktar tifqigħat tal-influwenza avjarja tas-sottotip H5N8 f'azjendi tat-tjur li jinsabu barra l-erjas elenkati fl-Anness tad-Deċiżjoni ta' Implimentazzjoni (UE) 2016/1968.
            
         
               (3)
            
            
               Wara dawn it-tifqigħat ulterjuri, l-Ungerija ħadet il-miżuri ta' kontroll meħtieġa skont id-Direttiva 2005/94/KE, inkluż l-istabbiliment taż-żoni ta' protezzjoni u ta' sorveljanza madwar dawn it-tifqigħat.
            
         
               (4)
            
            
               Il-Kummissjoni eżaminat il-miżuri ta' kontroll li ttieħdu mill-Ungerija u hija ssodisfata li l-fruntieri taż-żoni l-ġodda ta' protezzjoni u ta' sorveljanza, stabbiliti mill-awtorità kompetenti ta' dak l-Istat Membru, skont l-Artikolu 16(1) tad-Direttiva 2005/94/KE, jinstabu f'distanza suffiċjenti mill-azjendi proprji fejn ġew ikkonfermati it-tifqigħat ġodda tal-influwenza avjarja b'patoġeniċità għolja.
            
         
               (5)
            
            
               Sabiex jiġi evitat kull xkiel bla bżonn għall-kummerċ fl-Unjoni u biex jiġi evitat li pajjiżi terzi jimponu ostakli mhux iġġustifikati għall-kummerċ, jeħtieġ li jiġu deskritti malajr iż-żoni ta' protezzjoni u ta' sorveljanza stabbiliti mill-Ungerija fil-livell tal-Unjoni.
            
         
               (6)
            
            
               L-Anness tad-Deċiżjoni ta' Implimentazzjoni (UE) 2016/1968 għandu jiġi emendat biex jinkludi ż-żoni ġodda ta' protezzjoni u ta' sorveljanza skont dan.
            
         
               (7)
            
            
               Id-Deċiżjoni ta' Implimentazzjoni (UE) 2016/1968 għandha għalhekk tiġi emendata skont dan.
            
         
               (8)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni ta' Implimentazzjoni (UE) 2016/1968 qed jinbidel bit-test stipulat fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Ungerija.
   
      Magħmul fi Brussell, is-16 ta' Novembru 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Deċiżjoni ta' Implimentazzjoni tal-Kummissjoni (UE) 2016/1968 tad-9 ta' Novembru 2016 li tikkonċerna ċerti miżuri protettivi marbuta mal-influwenza avjarja b'patoġeniċità għolja tas-sottotip H5N8 fl-Ungerija (ĠU L 303, 10.11.2016, p. 23).
   
      (4)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
   
      ANNESS
      
         
            “ANNESS
            PARTI A
            Iż-żona ta' protezzjoni kif imsemmija fl-Artikolu 1:
            
                        ISO Kodiċi tal-pajjiż
                     
                     
                        Stat Membru
                     
                     
                        Kodiċi
                        (jekk disponibbli)
                     
                     
                        Isem
                     
                     
                        Data sa meta applikabbli skont l-Artikolu 29 tad-Direttiva 2005/94/KE
                     
                  
                        HU
                     
                     
                        L-Ungerija
                     
                     
                        [Kodiċi Postali/ADNS]
                     
                     
                        L-erja li tinkludi:
                     
                     
                         
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Orosháza tal-kontea ta' Békés u l-partijiet tad-distrett ta' Makó tal-kontea ta' Csongrád li jinsabu f'ċirku ta' f'radjus ta' 3 kilometri, bil-koordinati tal-GPS iċċentrati fuq N46.39057; E20.74251; issuplimentati bl-erjas kompletament mibnija tal-lokalitajiet ta' Tótkomlós u Nagyér
                     
                     
                        27.11.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunmajsa tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.469039; E19.801094
                     
                     
                        2.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distretti ta' Kiskunfélegyháza, Kecskemét u Kiskunmajsa tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.682422; E19.638406; issuplimentati bl-erjas kompletament mibnija tal-lokalitajiet ta' Bugac (mingħajr Bugac-Alsómonostor) u Móricgát-Erdőszéplak
                     
                     
                        3.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunhalas tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.268418; E19.573609
                     
                     
                        5.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunhalas tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.229847; E19.619350; issuplimentati bl-erjas kompletament mibnija tal-lokalità ta' Kelebia-Újfalu
                     
                     
                        5.12.2016
                     
                  PARTI B
            Iż-żona ta' sorveljanza kif imsemmija fl-Artikolu 1:
            
                        ISO Kodiċi tal-pajjiż
                     
                     
                        Stat Membru
                     
                     
                        Kodiċi
                        (jekk disponibbli)
                     
                     
                        Isem
                     
                     
                        Data sa meta applikabbli skont l-Artikolu 31 tad-Direttiva 2005/94/KE
                     
                  
                        HU
                     
                     
                        L-Ungerija
                     
                     
                        [Kodiċi Postali/ADNS]
                     
                     
                        L-erja li tinkludi:
                     
                     
                         
                     
                  
                         
                     
                     
                         
                     
                     
                         
                     
                     
                        L-erja tal-partijiet tad-distretti ta' Orosháza u Mezőkovácsháza tal-kontea ta' Békés u l-erja tal-partijiet tad-distrett ta' Makó tal-kontea ta' Csongrád lil hinn mill-erja deskritta fiż-żona ta' protezzjoni u fiċ-ċirku ta' radjus ta' 10 kilometri, bil-koordinati tal-GPS iċċentrati fuq N46.39057; E20.74251; issuplimentati bl-erjas kompletament mibnija tal-lokalitajiet ta' Békéssámson, Kaszaper, Végegyháza u Mezőhegyes
                     
                     
                        6.12.2016
                     
                  
                         
                     
                     
                        Il-partijiet tad-distrett ta' Orosháza tal-kontea ta' Békés u l-partijiet tad-distrett ta' Makó tal-kontea ta' Csongrád li jinsabu f'ċirku ta' f'radjus ta' 3 kilometri, bil-koordinati tal-GPS iċċentrati fuq N46.39057; E20.74251; issuplimentati bl-erjas kompletament mibnija tal-lokalitajiet ta' Tótkomlós u Nagyér
                     
                     
                        28.11.2016-6.12.2016
                     
                  
                         
                     
                     
                         
                     
                     
                         
                     
                     
                        L-erja tal-partijiet tad-distretti ta' Kiskunmajsa u Kiskunhalas tal-kontea ta' Bács-Kiskun u l-erja tal-partijiet tad-distretti ta' Kistelek u Mórahalom tal-kontea ta' Csongrád lil hinn mill-erja deskritta fiż-żona ta' protezzjoni u fiċ-ċirku tar-radjus ta' 10 kilometri, bil-koordinati tal-GPS iċċentrati fuq N46.469039; E19.801094
                     
                     
                        11.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunmajsa tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.469039; E19.801094
                     
                     
                        3.12.2016-11.12.2016
                     
                  
                         
                     
                     
                         
                     
                     
                         
                     
                     
                        L-erja tal-partijiet tad-distretti ta' Kiskunfélegyháza, Kecskemét, Kiskőrös u Kiskunmajsa tal-kontea ta' Bács-Kiskun lil hinn mill-erja deskritta fiż-żona ta' protezzjoni u fiċ-ċirku tar-radjus ta' 10 kilometri, bil-koordinati tal-GPS iċċentrati fuq N46.682422; E19.638406
                     
                     
                        12.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distretti ta' Kiskunfélegyháza, Kecskemét u Kiskunmajsa tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.682422; E19.638406 issuplimentati bl-erjas kompletament mibnija ta' Bugac (mingħajr Bugac-Alsómonostor) u l-lokalitajiet ta' Móricgát-Erdőszéplak
                     
                     
                        4.12.2016-12.12.2016
                     
                  
                         
                     
                     
                         
                     
                     
                         
                     
                     
                        L-erja tal-partijiet tad-distretti ta' Kiskunhalas u Jánoshalma tal-kontea ta' Bács-Kiskun u l-erja tal-partijiet tad-distrett ta' Mórahalom tal-kontea ta' Csongrád lil hinn mill-erja deskritta fiż-żona ta' protezzjoni u fiċ-ċirku tar-radjus ta' 10 kilometri, bil-koordinati tal-GPS iċċentrati fuq N46.268418; E19.573609; issuplimentati bl-erja kompletament mibnija tal-lokalità ta' Balotaszállás
                     
                     
                        14.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunhalas tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.268418; E19.573609
                     
                     
                        6.12.2016-14.12.2016
                     
                  
                         
                     
                     
                         
                     
                     
                         
                     
                     
                        L-erja tal-partijiet tad-distretti ta' Kiskunhalas u Jánoshalma tal-kontea ta' Bács-Kiskun u l-erja tal-partijiet tad-distrett ta' Mórahalom tal-kontea ta' Csongrád lil hinn mill-erja deskritta fiż-żona ta' protezzjoni u fiċ-ċirku tar-radjus ta' 10 kilometri, bil-koordinati tal-GPS iċċentrati fuq N46.229847; E19.619350
                     
                     
                        14.12.2016
                     
                  
                         
                     
                     
                         
                     
                     
                         
                     
                     
                        Il-partijiet tad-distrett ta' Kiskunhalas tal-kontea ta' Bács-Kiskun li jinsabu f'ċirku ta' radjus ta' 3 kilometri, bil-koordinati tal-GPS iċċentrati fuq N46.229847; E19.619350; issuplimentati bl-erja kompletament mibnija tal-lokalità ta' Kelebia-Újfalu
                     
                     
                        6.12.2016-14.12.2016”